የግብፅ ከፍተኛ የዲፕሎማሲና ምርምር ባለሙያዎች ከብፁዕ ወቅዱስ አቡነ ማቲያስ ጋር እንደሚወያዩ ተገለጸ
– ከሃያ የማያንሱ የግብፅ ከፍተኛ የዲፕሎማሲና የምርምር ባለሙያዎች ወደ ኢትዮጵያ በመምጣት በነገው ዕለት ከብፁዕ ወቅዱስ አቡነ ማቲያስ ቀዳማዊ ፓትርያርክ ርዕሰ ሊቃነ-ጳጳሳት ዘኢትዮጵያ ሊቀ-ጳጳስ ዘአክሱም ወእጨጌ ዘመንበረ ተክለኃይማኖት ጋር ተገናኝተው እንደሚወያዩ ተገለፀ፡፡የቤተክርስቲያኗ የትምህርትና ማሰልጠኛ መምሪያ ኃላፊ አባ ሠረቀብርሃን ወልደሳሙኤል ለዋልታ ኢንፎርማሽን ማዕከል እንደገለፁት በተያዘው ፕሮግራም መሰረት ውይይቱ በነገው ዕለት  ከአስር ሰዓት ጀምሮ ይካሄዳል።ውይይቱ  የኢትዮጵያና የኦርቶዶክስ ተዋሕዶ ቤተክርስቲያንና የግብፅ ኮፕቲክ ኦርቶዶክስ ቤተክርስቲያን የልማትና ትብበር የሁለትዮሽ ግንኙነታቸውን በሚያጎለብቱበት ነጥቦች ዙሪያ ይወያያሉ፡፡ጥሩ መግባባት እየተደረሰ በመጣው የአባው ውሃ አጠቃቀም ስምምነት ለማጠናከር በሚያስችል  ሐሳብ ላይ ውይይት እንደሚያደርጉ  ተጠቁሟል፡፡ልዑካን ቡድኑ በኢትዮጵያ የሚገኙ ጥንታዊ ገዳማትና ቤተክርስቲያናትንም ይጎበኛል ተብሎ ይጠበቃል፡፡በቅርቡ ከኢትዮጵያ የተውጣጡ የልዑካን ቡድኖች ወደ ግብፅ  ሄደው በአባይ ውሃ አጠቃቀም ዙሪያ በተፈጠረው ዲፕሎማሲያዊ ተግባር ላይ የተገኘውን ውጤት ወደ ሱዳንና ሌሎች የተፋሰሱ አገራት ተሞክሮ በማስፋት  መግባባትን ለማጠናከር እንደሚረዳ  አባ ሠረቀብርሃን  ገልፀዋል፡፡አባ ሠረቀብርሃን አያይዘውም የኢትዮጵያ ኦርቶዶክስ ተዋሕዶ ቤተክርስቲያን በፐብሊክ ዲፕሎማሲ ሥራዎች ላይ ያላትን ጉልህ ሚና ይበልጥ አጠናክራ እንደምትቀጥል  ገልጸዋል፡፡